stanford-oval/wikipedia huggingface dataset:
Darnytsjan metroasema

| Darnytsja (Дарниця) |
| --- | --- |

 Kiovan metro 
Perustiedot
Metrolinjat:  Svjatošynsko-Brovarska-linja
Sijainti:  50°27′20″N, 30°36′48″E
Paikkakunta:  Kiova, Ukraina
Avattu:  5. marraskuuta 1965
Rakenne
Tyyppi:  pinta-asema
Darnytsja (ukr. Дарниця) on yksi Kiovan metron asemista. Se avattiin 5. marraskuuta 1965.
Aiheesta muualla

Kuvia tai muita tiedostoja aiheesta Darnytsjan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Livoberežna ▷ Akademmistetško |  |  Svjatošynsko-Brovarska-linja |  | Tšernihivska ▷ Lisova |
muokkaa wikidataa
Daawat-e-Ishq

| Daawat-e-Ishq |
| --- | --- |

Ohjaaja:  Habib Faisal
Käsikirjoittaja:  Habib Faisal Jyoti Kapoor
Tuottaja:  Aditya Chopra
Säveltäjä:  Sajid-Wajid
Kuvaaja:  Himman Dhamija
Leikkaaja:  Meghna Sen
Koreografi:  Rekha Prakash Chinni Prakash Bosco-Caesar Adil Shaikh
Pääosat:  Parineeti Chopra Aditya Roy Kapur
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films
Ensi-ilta:  19. syyskuuta 2014
Kesto:  123 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Daawat-e-Ishq on vuonna 2014 ensi-iltansa saanut intialainen hindinkielinen romanttinen komediaelokuva.
Näyttelijät

| 0 | 1 | 2 |
| --- | --- | --- |
|  Aditya Roy Kapur  | … |  Tariq ”Taru” Haidar   |
|  Parineeti Chopra  | … |  Gulrez ”Gullu” Qadir / Sania Habibullah   |
|  Anupam Kher  | … |  Abdul Qadir / Seheryar Habibullah   |
|  Sumit Gaddi  | … |  Neeraj   |
|  Karan Wahi  | … |  Amjad   |
|  Falguni Desai  | … |  Rukmani   |
Soundtrack

Kaikki sanat Kausar Munir, kaikki sävellykset Sajid-Wajid.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | Daawat-e-Ishq | Javed Ali, Sunidhi Chauhan | 5.20 |  |  |  |  |  |  |
| 2. | Mannat | Keerthi Sagathia, Sonu Nigam, Shreya Ghoshal | 4.59 |  |  |  |  |  |  |
| 3. | Rangreli | Wajid, Shreya Ghoshal | 3.54 |  |  |  |  |  |  |
| 4. | Shayarana | Shalmali Kholgade | 4.16 |  |  |  |  |  |  |
| 5. | Jaadu Tone Waaliyan | Shabab Sabri | 4.12 |  |  |  |  |  |  |
| 6. | Mannat (Reprise)  | Sonu Nigam, Shreya Ghoshal | 2.55 |  |  |  |  |  |  |
| 7. | Daawat-e-Ishq (Instrumental)  |  | 1.50 |  |  |  |  |  |  |
Vastaanotto

Box Office India julisti elokuvan ”flopiksi”.
Aiheesta muualla

Daawat-e-Ishq Internet Movie Databasessa (englanniksi)
Daawat-e-Ishq AllMoviessa. (englanniksi)
Marquise Goodwin

Marquise Goodwin
Marquise Goodwin (s. 19. marraskuuta 1990) on yhdysvaltalainen yleisurheilija, jonka päälaji on pituushyppy, sekä amerikkalaisen jalkapallon pelaaja.
Goodwin voitti Bydgoszczin alle 20-vuotiaiden MM-kilpailuissa 2008 kultaa pituushypyssä tuloksella 774 ja 4 × 100 metrin viestissä. Hän oli toinen alle 20-vuotiaiden Pan-Amerikan mestaruuskilpailujen pituushypyssä Port of Spainissa 2009 ja voitti NCAA:n mestaruuden 2010 tuloksella 815. Vuonna 2011 hän voitti Yhdysvaltojen-mestaruuden hypättyään 2,1 m/s myötätuulessa tuloksen 833. Shenzhenin kesäuniversiadeissa 2011 hän sijoittui pituushypyssä toiseksi tuloksella 803 cm. Daegun MM-kilpailuissa samana vuonna hän sijoittui pituushypyn karsinnassa kolmanneksitoista tuloksella 802 cm ja oli ensimmäinen loppukilpailusta karsiutunut. Viimeisinä jatkoon menneet Kim Deok-Hyeon ja Christopher Tomlinson hyppäsivät myös parhaallaan 802 cm, mutta heidän toiseksi pisin hyppynsä oli pidempi kuin Goodwinillä.
Goodwin voitti vuonna 2012 Yhdysvaltain olympiakarsintojen pituushyppykilpailun hypättyään silloisen ennätyksensä 833. Goodwin sai vuonna 2017 yhden vuoden kilpailukiellon laiminlyötyään olinpaikkatietojensa ilmoittamisen.
Buffalo Bills varasi Goodwinin vuoden 2013 NFL:n varaustilaisuudessa
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,38 | Austin | 10. toukokuuta 2008 |
| 200 m | 21,57 | Waco | 23. toukokuuta 2009 |
| Pituushyppy | 845 | Baie-Mahault | 14. toukokuuta 2016 |
| Kolmiloikka | 15,20 | Austin | 4. huhtikuuta 2009 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 6,67 | Portland  | 11. maaliskuuta 2016 12. maaliskuuta 2016 |
| Pituushyppy | 814 | Fayetteville | 28. tammikuuta 2011 |
| Kolmiloikka | 14,94 | Houston | 19. tammikuuta 2008 |
Deutschlandticket

Hampurin joukkoliikenneviraston myöntämä D-Ticket
Deutschlandticket (suom. ”Saksa-lippu”), tunnetaan myös nimellä D-Ticket, on Saksan liittokansleri Olaf Scholzin hallituksen vuonna 2023 käyttöön ottama julkisen liikenteen lippu, jolla lipun haltia voi matkustaa julkisilla kautta maan. Uusi matkakortti otettiin käyttöön 1. toukokuuta 2023 alkaen.
Tausta

Junalla matkustaminen on joidenkin saksalaisten mielestä välttämätöntä, muttei kuitenkaan mieluista. Myös ratainfrastruktuurin on katsottu olevan heikossa kunnossa.
Vuonna 2022 Saksassa otettiin kesän ajaksi käyttöön ns. 9 euron lippu, jolla lipun haltia pystyi matkustamaan julkisilla rajattomasti. Alkuperäisenä tarkoituksena oli paitsi lievittää nousevien elintasokustannuksian aiheuttamia lieveilmiöitä sekä kannustaa ihmisiä käyttämään enemmän julkisilla. Lippu oli valtava menestys, mikä johti myös täysiin juniin. Sosiaalidemokraatit halusivat jatkaa hyväksi koettua kokeilua ja uuden lipun kuukausihinnaksi ehdotettiin 49 €.
Voimassaolo ja kustannukset

D-Ticket maksaa kuluttajalle 49 € kuukaudessa. Sen voi hankkia joko fyysisenä korttina tai älypuhelinsovelluksena. Sillä voi matkustaa kaikkien osavaltioiden paikallisliikenteen kulkuneuvoilla, lukuun ottamatta tiettyjä historiallisia ja lähinnä turisteille tarkoitettuja reittejä. Matkakortti ei myöskään kelpaa InterCity-junissa. Kortti on henkilökohtainen eikä siihen sisälly isojen matkatavaroiden kustannuksia tai lemmikkejä. D-Ticket on voimassa aina kuukauden kerrallaan. Mikäli asiakas haluaa perua tilauksensa, se on tehtävä viimeistään kuukauden 10. päivään mennessä. Matkakortilla saa matkustaa ainoastaan toisen luokan vaunuissa.
D-Ticket ei ole tarkoitettu vain Saksan asukkaille, vaan sen voivat hankkia myös turistit.
Hankkeen vuosikustannuksiksi arvioidaan 3 miljardia euroa. Aikaisempi 9 euron lippukokeilu maksoi liittovaltiolle 2,5 miljardia euroa.
Reaktioita > Saksassa

100 päivää matkakortin käyttöön ottamisen jälkeen Saksan liikenneministeriö kertoi, että matkakortteja oli ostettu jo 11 miljoonaa kappaletta.
Tübingenin kaupunki ilmoitti, että tarjoaa asukkailleen tukea matkakortin hankkimiseen siten, että se maksaa asukkaille vain 34 € kuukaudessa. Stuttgartin kaupunki puolestaan tarjoaa kortin automaattisesti työsuhde-etuna kaikille kaupungin työntekijöille.
Reaktioita > Ulkomailla

Saksan liikenneministeri Volker Wissing kertoi kesäkuussa 2023, että on keskustellut ranskalaisen virkaveljensä, Clément Beaunen, kanssa maiden välisestä yhteisestä D-Ticketin kaltaisesta matkakortista, joka olisi tarkoitettu korkeakouluopiskelijoille. Beaune kertoi syyskuussa, että Ranska aikoo ottaa vastaavan matkakortin käyttöön Ranskassa vuoden 2024 aikana.
Portugalissa otettiin elokuussa 2023 käyttöön kansallinen junapassi, jonka kuukausihinnaksi tuli myös 49 €, ja jonka ostaja pystyy matkustamaan kaikissa maan Comboios de Portugal -yhtiön lähijunissa paria poikkeusta lukuun ottamatta.
Deutschösterreich, du herrliches Land

| Deutschösterreich, du herrliches Land |
| --- | --- |

Valtio:   Itävalta
Säveltäjä:  Wilhelm Kienzl
Sanoittaja:  Karl Renner
Sävelletty:  1920
Deutschösterreich, du herrliches Land ("Saksalainen Itävalta, sinä ihana maa"), Itävallassa myös Renner-Kienzl-Hymne, oli Itävallan ensimmäisen tasavallan epävirallinen kansallislaulu vuosina 1920–1929.
Historia

Laulun sanat kirjoitti vuonna 1920 liittokansleri Karl Renner; sävellyksen teki itävaltalainen säveltäjä Wilhelm Kienzl. Tarkoituksena oli luoda tasavaltainen vastine Itävallan keisarikunnan kansallislaululle Gott erhalte Franz den Kaiserille.
Renner oli allekirjoittanut Itävallan puolesta Saint-Germainin rauhan 10. syyskuuta 1919. Voittajien vaatimuksesta valtiota ei enää saanut kutsua "Saksalaiseksi Itävallaksi" (Deutschösterreich), kuten väliaikainen kansalliskokous oli päättänyt lokakuussa 1918, vaan Itävallan tasavallaksi, koska voittajat eivät halunneet valtion yhdistyvän Saksan keisarikunnan kanssa. Renner kuitenkin käytti sanoituksessa tasavallan alkuperäistä nimeä.
"Renner-Kienzl-Hymne" ei koskaan saavuttanut suurta suosiota: sävelmä ei ollut tarpeeksi tarttuva eivätkä sanat tarpeeksi kiinnostavat. Suosion puutteen vuoksi tuolloin vallassa ollut kristillissosiaalinen hallitus korvasi laulun Carl Vaugoinin pyynnöstä vuonna 1929 uudella liittohymnillä Sei gesegnet ohne Ende. Puoluepoliittisten erimielisyyksien vuoksi Heinrich Srbikin johtama opetusministeriö päätti vuonna 1930, että virallisissa yhteyksissä lauletaan vain uusi kansallislaulu. Aiemmin samoissa yhteyksissä käytetty Deutschösterreich, du herrliches Land, jota ei koskaan ollut julistettu viralliseksi kansallislauluksi, jäi nyt ainoastaan epävirallisiin yhteyksiin.
Sanat

| 0 | 1 | 2 |
| --- | --- | --- |

|  1. Deutschösterreich, du herrliches Land, wir lieben dich!  Hoch von der Alm unterm Gletscherdom  Stürzen die Wasser zum Donaustrom:  Tränken im Hochland Hirten und Lämmer,  Treiben am Absturz Mühlen und Hämmer,  Grüßen viel Dörfer, viel Städte und ziehn  Jauchzend zum Ziel, unserm einzigen Wien!  Du herrliches Land, unser Heimatland,  Wir lieben dich, wir schirmen dich. |  |  3. Deutschösterreich, du treusinnig Volk, wir lieben dich!  Dienende Treu schuf dir Not und Reu,  Sei uns in Freiheit dir selber treu!  Gibt es ein Schlachtfeld rings in den Reichen,  Wo deiner Söhne Knochen nicht bleichen?  Endlich brachst du die Ketten entzwei,  Diene dir selber, sei dein! Sei frei!  Du treusinnig Volk, unser Duldervolk,  Wir lieben dich, wir schirmen dich. |

|  2. Deutschösterreich, du tüchtiges Volk, wir lieben dich!  Hart ist dein Boden und karg dein Brot,  Stark doch macht dich und klug die Not.  Seelen, die gleich wie Berge beständig,  Sinne, die gleich wie Wasser lebendig,  Herzen so sonnig, mitteilsamer Gunst,  Schaffen sich selber ihr Glück, ihre Kunst.  Du tüchtiges Volk, unser Muttervolk,  Wir lieben dich, wir schirmen dich. |  |  4. Deutschösterreich, du Bergländerbund, wir lieben dich!  Frei durch die Tat und vereint durch Wahl,  Eins durch Geschick und durch Blut zumal.  Einig auf ewig, Ostalpenlande!  Treu unserm Volkstum, treu dem Verbande!  Friede dem Freund, doch dem Feinde, der droht,  Wehrhaften Trotz in Kampf und Not!  Du Bergländerbund, unser Ostalpenbund,  Wir lieben dich, wir schirmen dich. |
Aiheesta muualla

Laulun 1. ja 4. säkeistö YouTubessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Deutschösterreich, du herrliches Land
Käännös suomeksi
M/S Finncanopus

| M/S Finncanopus |
| --- | --- |

Tyyppi:  Matkustajarahtilaiva
Nykyinen reitti:  Naantali – Långnäs – Kapellskär
Lippuvaltio:   Suomi
Kotipaikka:  Maarianhamina, Ahvenanmaa, Suomi
IMO-numero:  9902421
MMSI-numero:  230704000
Tunnuskirjaimet:  OJUL
Operaattori:  Finnlines
Rakennustelakka:  China Merchants Jinling
Kölinlasku:  1. syyskuuta 2022
Vesillelasku:  30. joulukuuta 2022
Neitsytmatka:  16. helmikuuta 2024
Status:  liikenteessä
Tekniset tiedot
Pituus:  235 m
Leveys:  33,3 m
Syväys:  7,1 m
Bruttovetoisuus (GT):  65 692
Jääluokitus:  1 A Super
Hyttejä:  323
Matkustajia:  1 100
Lastikapasiteetti:  5 200 m
Sisaralukset:  M/S Finnsirius
M/S Finncanopus on Finnlines-varustamon autolautta, joka aloitti liikennöinnin helmikuussa 2024.
Kuvagalleria

Tax-free myymälä
Autokansi
Luettelo televisiosarjan Kotiin takaisin jaksoista

Kotiin takaisin (A Place to Call Home) on australialainen draamasarja. Sarjan tapahtumat sijoittuvat 1950-luvun Australiaan, ja sen päähenkilö on sairaanhoitaja Sarah Adams (Marta Dusseldorp), joka palaa entiseen kotimaahansa parinkymmenen Euroopassa vietetyn vuoden jälkeen. Sarah tutustuu varakkaaseen Blighin perheeseen ja joutuu törmäyskurssille perheen isoäidin Elizabethin (Noni Hazlehurst) kanssa. Sarjan keskeinen tapahtumapaikka on Invernessin pikkukaupunki, jossa Bligheillä on Ash Park -niminen kartano.
Sarjaa tehtiin kuusi tuotantokautta, jotka esitettiin Australiassa vuosina 2013–2018. Sarjaa esittänyt Seven Network teki siitä lopettamispäätöksen toisen kauden jälkeen, jolloin Foxtel osti sen esittämisoikeudet ja alkoi esittää sarjaa maksukanavallaan. Suomessa Yle on esittänyt sarjan kaikki kaudet, joista viimeisimmät vain muutamia viikkoja australialaisen ensiesityksen jälkeen.
Yleiskatsaus

| Kausi | Kausi | Jaksot | Australia> Esitys alkoi | Australia> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 13 | 28. huhtikuuta 2013 | 21. heinäkuuta 2013 | 30. joulukuuta 2015 | 15. tammikuuta 2016 |
|  | 2 | 10 | 11. toukokuuta 2014 | 13. heinäkuuta 2014 | 18. tammikuuta 2016 | 29. tammikuuta 2016 |
|  | 3 | 10 | 27. syyskuuta 2015 | 29. marraskuuta 2015 | 18. marraskuuta 2016 | 1. joulukuuta 2016 |
|  | 4 | 12 | 11. syyskuuta 2016 | 27. marraskuuta 2016 | 2. joulukuuta 2016 | 20. joulukuuta 2016 |
|  | 5 | 12 | 8. lokakuuta 2017 | 24. joulukuuta 2017 | 5. tammikuuta 2018 | 22. tammikuuta 2018 |
|  | 6 | 10 | 19. syyskuuta 2018 | 21. lokakuuta 2018 | 12. lokakuuta 2018 | 25. lokakuuta 2018 |
Suomen televisioesitykset luettelona

| Esitysajankohta | Tuotantokausi |
| --- | --- |
30. joulukuuta 2015 – 15. tammikuuta 2016: 1. kausi
18. tammikuuta 2016 – 29. tammikuuta 2016: 2. kausi
18. lokakuuta 2016 – 3. marraskuuta 2016: 1. kausi (uusinta)
4. marraskuuta 2016 – 17. marraskuuta 2016: 2. kausi (uusinta)
18. marraskuuta 2016 – 1. joulukuuta 2016: 3. kausi
2. joulukuuta 2016 – 20. joulukuuta 2016: 4. kausi
20. marraskuuta 2017 – 1. joulukuuta 2017: 3. kausi (uusinta)
4. joulukuuta 2017 – 21. joulukuuta 2017: 4. kausi (uusinta)
5. tammikuuta 2018 – 22. tammikuuta 2018: 5. kausi
12. lokakuuta 2018 – 25. lokakuuta 2018: 6. kausi
25. kesäkuuta 2020 – 13. heinäkuuta 2020: 1. kausi (uusinta)
14. heinäkuuta 2020 – 27. heinäkuuta 2020: 2. kausi (uusinta)
28. heinäkuuta 2020 – 10. elokuuta 2020: 3. kausi (uusinta)
11. elokuuta 2020 – 26. elokuuta 2020: 4. kausi (uusinta)
27. elokuuta 2020 – 11. syyskuuta 2020: 5. kausi (uusinta)
14. syyskuuta 2020 – 25. syyskuuta 2020: 6. kausi (uusinta)
Martin Petrásek

| Mitalit> Maa:   Tšekkoslovakia.Miesten hiihto.MM-kilpailut  | Mitalit> Maa:   Tšekkoslovakia.Miesten hiihto.MM-kilpailut  | Mitalit> Maa:   Tšekkoslovakia.Miesten hiihto.MM-kilpailut  | Maa:   Tšekkoslovakia> Miesten hiihto. |
| --- | --- | --- | --- |
|  Pronssia | Lahti 1989 | 4×10 km viesti |  |
Martin Petrásek (s. 1966) on entinen tšekkiläinen maastohiihtäjä, joka aktiiviurallaan edusti Tšekkoslovakiaa ja Tšekkiä.
Petrásek hiihti Lahden MM-kilpailuissa 1989 toisen osuuden Tšekkoslovakian  viestijoukkueessa, joka sijoittui kolmanneksi hävittyään kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat hänen lisäkseen Ladislav Švanda, Radim Nyč ja Václav Korunka.
Petrásek sijoittui Val di Fiemmen MM-kilpailuissa 1991 10 kilometrin perinteisen hiihtotavan kilpailussa kymmenenneksi. Maailmancupin osakilpailussa hän oli parhaimmillaan kuudes.
Deutschland schafft sich ab

| Deutschland schafft sich ab |
| --- | --- |

Kirjailija:  Thilo Sarrazin
Kieli:  saksa
Genre:  yhteiskuntakritiikki, maahanmuuttopolitiikka
Kustantaja:  Deutsche Verlags-Anstalt
Julkaistu:  syyskuu 2010
Sivumäärä:  400
ISBN:  978-3-421-04430-3
Löydä lisää kirjojaKirjallisuuden teemasivulta
Deutschland schafft sich ab: Wie wir unser Land aufs Spiel setzen (suom. Saksa lopettaa itsensä: kuinka panemme maamme vaaraan) on Saksan keskuspankin johtokunnan jäsenen Thilo Sarrazinin kirja, joka julkaistiin syyskuussa 2010. Sarrazin käsittelee Saksaan kohdistuvaa ongelmakimppua, joka koostuu alhaisesta syntyvyydestä, kasvavasta alaluokasta ja pääasiassa muslimimaista tulevasta maahanmuutosta.
Vuonna 2018 Sarrazin julkaisi samasta aiheesta teoksen Feindliche Übernahme: Wie der Islam den Fortschritt behindert und die Gesellschaft bedroht.
Sisältö

Sarrazin mukaan Saksan tulevaisuuden kannalta keskeisiä ongelmia on, että väestö kutistuu ja vanhenee ja on yhä heterogeenisempaa ja vähemmän tuottavaa. Yhä suurempi osa lapsista syntyy niukasti koulutettujen vanhempien perheisiin, jotka sijoittuvat älykkyysjakautuman keskiarvon alapuolelle. Saksassa kasvaa niiden ihmisten määrä, joilla on vaikeuksia löytää paikkaa työelämässä puutteellisen koulutuksen takia tai siksi, että tieteellis-teknisen työn älylliset vaatimukset ovat liian suuria.
Sarrazin käsittelee erilaisia ​​köyhyyden määritelmiä ja väittää, että sen määrittely puhtaasti aineellisesti on liian kapeaa, eikä tulojen uudelleenjako siksi riitä torjumaan kielteisiä vaikutuksia. Monet aineelliseen köyhyyteen liitetyt ilmiöt, kuten huono terveys ja huono ravitsemus, eivät johdu tulojen puutteesta: ”Ongelma ei ole aineellinen köyhyys, vaan henkinen ja moraalinen köyhyys”. Sarrazin arvostelee köyhyystutkimuksia, jotka eivät havaitse, että köyhyyden tiliin pannuista kielteisistä vaikutuksista 90 % ei johdu pienituloisuudesta, vaan samoista tekijöistä kuin pienet tulotkin. Tämän seikan sivuuttaminen tekee köyhyystutkimuksesta ideologista kirjoittelua.
Sarrazinin mukaan avioliitot kertovat turkkilaisen siirtolaisväestön heikosta integroitumisesta Saksaan. Taustaltaan turkkilaisten avioliitoista 60 prosenttia solmitaan turkkilaisen kumppanin kanssa, joka usein on perheen lähisukulainen.  60 prosentilla turkkilaistaustaisista saksalaisista ei ole peruskoulun jälkeistä koulutusta ja työttömyys on yli kaksi kertaa suurempi kuin kantaväestöllä. Alhaiseen koulutustasoon liittyy sisäsiittoisuus, mikä voi olla syynä kehitysvammojen suureen osuuteen turkkilaisten ja kurdisiirtolaisten keskuudessa, joilla myös koulumenestys jää  tavallista heikommaksi.
Jotta voitaisiin parantaa muslimimaahanmuuttajien kotoutumista, lisätä heidän osallistumistaan työelämään ja vähentää riippuvuutta sosiaalisista tulonsiirroista Sarrazin ehdottaa toimenpiteitä kielen oppimisessa, varhaiskasvatuksessa ja koulutuksessa. Lisäksi maahanmuuttajille itselleen on asetettava kotoutumisvelvoitteita, jotka koskevat esimerkiksi osallistumista varhaiskasvatukseen ja kielitaidon hankkimista.
Kirjan vastaanotto ja kritiikki

Kirjasta tuli erittäin suosittu, ja sitä myytiin 1,5 miljoonaa kappaletta vuoden 2012 alkuun mennessä.   Sarrazin kommentoi kirjansa vastaanottoa toteamalla, että Kirjani avasi kerralla tukkeutuneen keskustelukanavan ja vapautti paineet. Saksalaiset huomasivat, että on aiheita, joista ei ole sopivaa puhua ainakaan julkisesti.
Kirja oli monille liikaa, ja Sarrazin suostui eroamaan Saksan keskuspankin johtokunnasta, mitä muun muassa Angela Merkel oli vaatinut. Hänet erotettiin rasismin ja islamvihan perusteella myös Saksan sosialidemokraattisesta puolueesta(SPD) vuonna 2020, mitä oli yritetty jo vuonna 2010.
Toimittaja Robert Misik julkaisi internetportaalissa Qantara.de artikkelin, joka hyökkäsi voimakkaasti kirjaa vastaan. Portaali oli perustettu Saksan ulkoministeriön aloitteesta syyskuun 2003 terrori-iskujen jälkeen edistämään kulttuurienvälistä dialogia lännen ja islamilaisen maailman välillä. Misikin mielestä kirjalle ei tullut antaa mitään huomiota. Sarrazinin väitteet olivat niin hiuksia nostattavan naurettavia, että jokainen objektiivinen argumentti olisi turha. Robert Misik totesi ironisesti, että jos älykkyys todella periytyi, Sarrazinia itseään ei voinut moittia. Sukunimi Sarrazin tarkoittaa "saraseenia".
Sarrazinin väite älyn periytyvyydestä ja vanhempien vähäisen koulutuksen ja elämäntilanteen vaikutuksista on saanut vastaväitteitä. Eräiden tutkimusten mukaan älykkyyteen vaikuttavat vain 50-prosenttisesti perintötekijät ympäristön osuuden ollessa toiset  50 prosenttia. Tutkijat kyseenalaistavat myös havaintoja etnisten ryhmien välisistä älykkyyseroista sillä perusteella, että ne eivät huomioi ympäristön osuutta.
Kirjan vastaanotto ja kritiikki > Suomessa

Tiedonantaja kirjoitti 17.10.2010, että Sarrazinin kirja on islamvastaisuuden läpitunkema.  Historioitsija Jouko Jokisalo kirjoitti Kulttuurivihkoissa, että Sarrazin edustaa sosiaalirasismia, missä palataan 20- ja 30-lukujen rotuhygieniapuheeseen. Elina Valtonen esitteli vuonna 2010 Sarrazinin kirjaa ja totesi, että vuonna 2100 Saksassa saattaa asua 20 miljoonaa kantasaksalaista ja 35 miljoonaa muslimia. Jopa 80% Saksassa asuvista nuorista muslimeista koki itsensä ei-saksalaiseksi, joten  saksalainen kulttuuri voi kadota nopeasti, kun islam leviää Euroopassa. Heinäkuussa 2023 Elina Valtonen lausui vuoden 2010 kirjoituksestaan: Pidän sen kirjoittamista virheenä. En kuitenkaan puhunut enkä ollut kuullut väestönvaihtoteoriasta. En allekirjoita tällaista teoriaa. Valtonen kertoi myös, että kyseisinä aikoina   avustajat kirjoittivat keskustelupalstoille hänen nimissään.
Aiheesta muualla

Berlin launch: Anti-islam book by German bank exec Thilo Sarrazin (Arkistoitu – Internet Archive). Cafe Babel 31.8.2010. (englanniksi)
Thilo Sarrazin vuonna 2009.
Mari Kujanpää

Mari Kujanpää, ent. Tammi (s. 16. lokakuuta 1976 Paimio) on suomalainen lasten- ja nuortenkirjailija. Hän on ollut informaatiotutkimuksen jatko-opiskelijana Åbo Akademissa Turussa ja työskentelee nykyään kirjastonjohtajana Oripäässä. Kujanpää on julkaissut nimellä Mari Tammi lastenromaanit Hilda ja Tilda Salatun maassa (2003) ja Hilda, Tilda ja tohtori Urhean pelkokuuri (2006) sekä nykyisellä nimellään Mari Kujanpää lastenkirjan Minä ja Muro (2009, kuvittanut Aino-Maija Metsola). Yksinäisestä ja koulukiusatusta pikkutytöstä kertova Minä ja Muro voitti vuoden 2009 Finlandia Junior -palkinnon.
Aiheesta muualla

Helsingin Sanomien arvostelu kirjasta Hilda ja Tilda Salatun maassa[vanhentunut linkki]
Helsingin Sanomien arvostelu kirjasta Minä ja Muro[vanhentunut linkki]
Connor Hellebuyck

| Connor Hellebuyck |
| --- | --- |

Henkilötiedot
Syntynyt: 19. toukokuuta 1993 (ikä 31) Commerce, Michigan
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  91 kg
Seura
Seura:  Winnipeg Jets
Sarja:  NHL
Pelinumero:  37
Pelaajaura
Pääsarjaura:  2014-–
Aik. seurat:  St. John’s IceCaps (AHL)
NHL-varaus:  130. varaus, 2012 Winnipeg Jets
Connor Hellebuyck (s. 19. toukokuuta 1993 Commerce, Michigan) on yhdysvaltalainen jääkiekkomaalivahti, joka pelaa NHL-seura Winnipeg Jetsissä. 193 senttimetriä pitkän ja 91 kilogrammaa painavan Hellebuyckin hanskakäsi on vasen.
Ura > Seurajoukkuetasolla

Hellebuyck on Winnipeg Jetsin viidennen kierroksen 130. varaus vuoden 2012 varaustilaisuudesta. Huhtikuussa 2014 hän teki kaksisuuntaisen sopimuksen Jetsin kanssa. Hän pelasi koko kauden 2014-2015 Jetsin farmijoukkueessa, St. John’s IceCapsissa, AHL:ssä. Otteluita kertyi 58.
Lokakuussa 2023 Hellebuyck teki Jetsin kanssa seitsemän vuoden mittaisen ja yhteensä 59,5 miljoonan dollarin arvoisen jatkosopimuksen.